IzAga 5 | IBhayibheli Elikuyi-Internet | INguqulo Yezwe ElishaIzAga 5:1-235 Ndodana yami naka ukuhlakanipha kwami.+ Thambekisela izindlebe zakho ekuqondeni kwami,+ 2 ukuze uqaphe amakhono okucabanga;+ futhi kwangathi izindebe zakho zingalulonda ulwazi.+ 3 Ngoba izindebe zowesifazane ongaziwa zihlale ziconsa njengekhekheba lezinyosi,+ nolwanga lwakhe lubushelelezi kunamafutha.+ 4 Kodwa umphumela wakhe ubaba njengomhlonyane;+ ubukhali njengenkemba esika nhlangothi-zombili.+ 5 Izinyawo zakhe zehlela ekufeni.+ Izinyathelo zakhe zilibangise khona kanye eShiyoli.+ 6 Akacabangisisi ngendlela eyisa ekuphileni.+ Imikhondo yakhe inhlanhlathile, akazi ukuthi inhlanhlathele kuphi.+ 7 Ngakho manje madodana, ngilaleleni,+ ningasuki emazwini omlomo wami.+ 8 Gcina indlela yakho ikude naye, ungasondeli ngasemnyango wendlu yakhe,+ 9 ukuze ungasiniki abanye isithunzi sakho,+ nokunesihluku iminyaka yakho;+ 10 ukuze abantu abangaziwa bangazanelisi ngamandla akho,+ nezinto ozithole ngobuhlungu zingabi sendlini yomuntu wesinye isizwe,+ 11 futhi kungadingeki ukuba ububule esikhathini esizayo+ lapho inyama yakho nomzimba wakho kufika ekupheleni.+ 12 Bese uthi: “Yeka ukuthi ngisizondé kanjani isiyalo+ nenhliziyo yami yadelela ukusolwa!+ 13 Angililalelanga izwi labayali bami,+ nendlebe yami angiyithambekiselanga kubafundisi bami.+ 14 Kalula nje ngiye ngaba kuzo zonke izinhlobo zobubi+ phakathi kwebandla naphakathi kwenhlangano.”+ 15 Phuza amanzi embizeni yakho, nemifudlana ephuma phakathi kowakho umthombo.+ 16 Ingabe iziphethu zakho kufanele zisabalale ngaphandle,+ imifudlana yakho isabalale ezigcawini? 17 Mayibe ngeyakho wedwa, ingabi ngeyakho kanye nabantu abangaziwa.+ 18 Mawubusiswe umthombo wakho,+ ujabule ngomfazi wobusha bakho,+ 19 indluzelekazi ethandekayo nembuzi ebukekayo yasezintabeni.+ Amabele akhe mawakujabulise kakhulu ngazo zonke izikhathi.+ Kwangathi njalo ungagajwa uthando lwakhe.+ 20 Pho, kungani, ndodana yami, kufanele ugajwe uthando ngowesifazane ongaziwa noma ugone isifuba sowesifazane wesinye isizwe?+ 21 Ngoba izindlela zomuntu ziphambi kwamehlo kaJehova,+ ubhekisisa yonke imikhondo yakhe.+ 22 Omubi uyobanjwa yiziphambeko zakhe siqu,+ futhi uyobanjwa yizindophi zesono sakhe.+ 23 Nguye oyokufa ngenxa yokuthi asikho isiyalo,+ nangenxa yokuthi uyaduka ngokuchichima kobuwula bakhe.+IzAga 5
